title: "Flugplaats H\u00fcsem-Schweesing"
text: "Di Flugplaats H\u00fcsem-Schweesing es en Forkiirsflugplaats nai bi H\u00fcsem.\nDi es fan en Diil fan di Militeer-Flugplaats maaket uuren.\n\nHistoori\n\u00d6n di foftiger Jaaren fan't twuntigst Jaarh\u00f6nert heer di Bundesweer twesken Schweesing en Immenstedt di \"Fliegerhorst Husum\" becht.\nBit hent\u00f6 di Bigening fan di niigentiger Jaaren es diar militiarisk fl\u00f6en uuren.\nAchter des heer em di s\u00fc\u0111weestern Diil oftrent en fuar ziwiili Fliigers friid\u00f6nen.\nDit maaket sa di miist Sen, aurdat \u00fcp des Huk fan dit Areaal di Tower en di hiili Infrastruktuur sen, wat em sa br\u00fckt, wan em diar me Fliigers aarberi maat.\nDi Rest fan di wesen \"Fliegerhorst\" uur n\u00fc fan di \"FlugabwehrRaketenGruppe 26\" \u00f6n H\u00fcsem n\u00fctet, wat \u00f6n di \"Husumer Fliegerhorstkaserne\" t\u00fcs es.\n\nBidreft\nDi Bidriiwer es di \"Flughafen Husum GmbH & Co. KG\". Diart\u00f6 jert di Stat H\u00fcsem di \"H\u00fcsemer Wertskepsselskap\" en hok \u00fc\u0111er Gisjeftslir.\n\nDi Flugplaats es t\u00f6leten fuar Fliigers bit hent\u00f6 14 Tenen en Helikopters bit hent\u00f6 10 Tenen Startwecht.\nFuar't miist uur di fan Maskiinenfliigers n\u00fctet, man et jeft uk en G\u0113rsbaan, wat bluat fuar Sailfliigers nemen uur. Des Baan liit s\u00fc\u0111uastern fan di asfaltiaret Baan fuar di Maskiinenfliigers.\n\nSenerk\nBi des Flugplaats es en Diil fan di Startbaan fan di \u00fc\u0111er me en Plankwark ofdiilt.\nDit es diar, hur di Plaats fan di Bundesweer bigent. Sa es bluat di s\u00fc\u0111ern Sir fan di Baan \u00f6n Bidreft, wat ziwiil es.\n\nForwiisen\n Di Bidriiwers \u00f6n't Nat\n \u00dc\u0111er friisk Flugplaatsen\n\nRegiuun H\u00fcsem"